
CAIET DE SARCINI 
SERVICII DE VERIFICARI TEHNICE, MENTENANTA PREVENTIVĂ ȘI INTERVENŢII ÎN CAZ DE DEFECŢIUNE   (LA CERERE)   LA INSTALAȚIA DE CLIMATIZARE SCHNEIDER ELECTRIC MODEL IDAV3822A



1.  Denumirea serviciilor: SERVICII DE MENTENANȚĂ PREVENTIVĂ ȘI INTERVENŢII ÎN 
                                             CAZ DE DEFECŢIUNE   (LA CERERE)   LA INSTALAȚII DE 
                                             CLIMATIZARE SCHNEIDER ELECTRIC MODEL IDAV3822A

2. Glosar de termeni 
rezerva de implementare reprezinta o rezervă la dispozitia autoritații contractante și nu este obligatoriu a fi cheltuita in totalitate, ci strict pentru destinatia pentru care a fost alocată de la inceput in documentatia de atribuire –interventii in caz de defectiune care nu fac obiectul mentenantei preventive, daca in procesul de executie a contractului apar servicii ce se incadreaza in aceasta destinatie;

3. Descrierea serviciilor si Perioada de prestare a serviciilor 
    Descrierea serviciilor
Servicii de mentenanță preventivă pentru instalația de climatizare SCHNEIDER ELECTRIC MODEL IDAV3822A + 2X30OCC3901LTA, instalată la Direcția de Comunicații Digitale a Universitații Alexandru Ioan Cuza din Iași, corp A, Bulevardul Carol I, nr 11 vor consta în :
· 2 vizite programate pentru perioada de derulare a contractului, esalonate astfel  
prima vizita in luna august 2025, 
a 2-a vizita in luna februarie 2026 (in masura prelungirii contractului prin act aditional).

Serviciile vor fi prestate de către un inginer de service autorizat pentru echipamente de răcire si efectuează o inspectie completa a unității de răcire pentru a maximiza timpul de funcționare asigurându-se că toate componentele funcționează conform specificațiilor producătorului și vor consta în : 

a) Verificări tehnice :
-   Verificarea funcționării unitătii de răcire: se va măsura și înregistra temperatura și umiditatea 
camerei; se va verifica sistemul să aibă capacitatea adecvată de răcire să corespundă incărcării; Se 
va  asigura ca mediul de funcționare este conform cu specificațiile producătorului ;
-   Verificare condiții de operare ale sistemului: măsurarea și inregistrarea tensiunilor primare și 
secundare și citirea amperajului componentelor majore; 
-  Verificare, ajustare viteza ventilator, reglare și control; 
-  Verificare dispozitiv răcire apă și/sau condensator apă, temperatura și flux apă; 
-  Vericare concentratie glicol; Se va verifica functionarea regulamentara a supapelor de apa; 
-  Se va verifica funcționarea compresorului. Se măsoară și se înregistrează temperatura și presiunea 
agentului  de răcire; 
-  Verificarea nivelului agentului de răcire și a uleiului compresorului; 
-  Verificarea presiunii filtrului uscător; 
-  Verificare funcționare condensator unitate exterioară, fluid de răcire și pompa; 
-   Verificare și ajustare viteza ventilator și setare pompa control; Se va verifica modul de operare a 
unității: răcire/reîncălzire/umidificare/dezumidificare;
-  Verificare și strângere conexiuni electrice ale unității; 
-  Verificare curele, verificare și ungere rulmenti, verificare motor, setări șuruburi; 
-  Verificare și strângere bride, articulații tevi și montare compresor în unitate;

b) Acțiuni de mentenanță  preventivă  
Interventiile se vor derula  astfel :
-       Inspecție unitate de răcire privind eventualele daune, piese afectate sau lipsa și zgomote 
anormale;
-          Inspectie uși, panouri, garnituri si hardware; 
-          Inspectie identificare corpuri străine și semne de coroziune a unitatii; 
-          Curațare sau înlocuire filtre de aer și filtre de apă; 
-          Inspectare schimbatoare de căldură, paleți ventilatoare și bobine; 
-          Inspecție scurgeri de apă din sistemul de țevi furnizate din fabrică; 
-          Inspectie vizuală privind scurgeri de apă și sau agent de răcire; 
-          Inspectie vizuala privind scurgerile de apă/glicol dacă este cazul; 
-          Inspectie și verificare eliminare corespunzatoare a condensului din unitate; 
-          Curățare sau înlocuire cilindru umidificator. 
-          Inspectie valve de apă umidificator; 

c) Intervenţii în caz de defecţiune
     Deranjamentele vor fi semnalate de achizitor prin telefon sau e-mail, Prestatorul obligându-se să intervina prin personal de specialitate, în timpul programului de lucru (luni – vineri: 730 ÷1600), în  “Next Business Day”.
     In urma intervenţiei prestatorul va face diagnosticarea echipamentului defect, va întocmi un deviz antecalcul de reparaţie şi îl va trimite achizitorului in cursul urmatoarei zile lucratoare, pentru verificare, aprobare şi emiterea comenzii de reparaţie.
Prestatorul este direct responsabil de  corecta diagnosticare a echipamentului. 

     În cazul în care, în cadrul reparaţiei este necesară şi înlocuirea unor componente constatate defecte, termenul de rezolvare este de maximum 24 de ore de la comanda de reparație, cu exceptia situatiei in care piesa defecta nu se gaseste uzual pe stoc, caz in care partile vor conveni de comun acord termenul de remediere. 
     Contravaloarea pieselor ce urmează a fi înlocuite nu se cuprinde în ofertă, fiind facturată şi decontată separat, în urma unui raport de service şi a unui deviz estimativ, întocmit de Prestator şi aprobat de Achizitor; fără a se include manoperă suplimentară.

Remedierea defectelor se va face numai dupã acceptarea de către achizitor a devizului de reparaţii. 
În urma acceptarii devizului si emiterea comenzii de reparatii, prestatorul va deplasa un inginer/tehnician pentru remedierea defectiunii, are obligația să aducă echipamentul în parametrii inițiali de funcționare și va garanta pentru calitatea reparatiei pentru manoperă minim 6 luni si minim garantia oferita de producator pentru piesele utilizate.


Perioada de prestare a serviciilor 
· [bookmark: _GoBack]perioada de prestare a serviciilor este intervalul de la semnarea contractului pana in decembrie 2025, cu posibilitatea prelungirii prin act aditional la contract  pentru maxim 3 luni (ianuarie- martie 2026). 

4. Gospodărirea deşeurilor 
· În conformitate cu reglementările în vigoare, deşeurile vor fi colectate, transportate şi depuse la rampa de depozitare în vederea neutralizării lor. 
· Deşeurile menajere şi cele asimilabile acestora vor fi colectate în interiorul şantierului în puncte speciale prevăzute cu containere tip pubele. Deşeurile vor fi transportate periodic la o rampă de gunoi în condiţii de siguranţă de către un operator specializat.
· Nu se vor arunca, nu se vor incinera, nu se vor depozita pe sol și nici nu se vor îngropa deşeuri menajere sau alte tipuri de deşeuri (lavete, recipienţi pentru vopsele etc.).
· Deşeurile metalice respectiv furnitura inlocuită vor fi colectate şi depozitare temporar în locatiile indicate şi vor fi valorificate de catre achizitor la unităţile specializate.
· Refrigerantul se va recupera cu echipamente specifice si se va recicla prin unitatile specializate.

5. Condiţii tehnice şi de calitate
Piesele de schimb oferite de prestator trebuie sa fie noi, originale sau agreate de către producătorul echipamentelor.
         Prestatorul este direct responsabil de  respectarea normelor de Securitate a muncii fiind răspunzător de eventualele accidente apărute în timpul prestarii serviciilor.
	Prestatorul îşi asuma răspunderea pentru eventualele pagube cauzate de/în urma montajului sau a service-ului, din vina sau culpa angajaţilor săi şi va răspunde direct de siguranţa bunurilor aflate în spaţiul beneficiarului şi securităţii angajaţilor care operează aparatele supuse intervenţiilor. 	

6. Garanţii
-Garanţia pentru servicii minim 6 luni de la data recepției acestora.
-Perioada de garanție a pieselor de schimb este cea oferită de către producător și va fi comunicată
 pentru fiecare reper ofertat.

7. Condiţii de recepţie
	Recepţia serviciilor se va face de o comisie constituită din specialiştii beneficiarului și ai prestatorului, care va întocmi procesul verbal de recepţie a serviciilor.
	Se vor emite rapoarte de verificare pentru activitățile de mentenanță  preventivă.

8. Capacitatea tehnică și/sau profesională și tarife
   Capacitatea tehnică și/sau profesională 
            Ofertantul  trebuie să fie in relatii contractuale cu personal tehnic (inginer de service) autorizat pentru echipamente de climatizare.
Se va prezenta Lista subcontractanților, cu precizarea părții din contract pe care urmează să le subcontracteze și datele de recunoaștere ale subcontractanților propuși (dacă este cazul).

Tarife 
În tarife, ofertantul va cuprinde toate cheltuielile legate de deplasarea personalului de specialitate al acestuia la locatie ( Departamentul de Comunicatii Digitale a Universitatii Alexandru Ioan Cuza din Iasi, Bulevardul Carol I, nr 11)  unde sunt amplasate echipamentele precum şi transportul pieselor de schimb /subansamblelor /materialelor necesare prestarii serviciilor.


9. Plăți
În conformitate cu prevederile Legii 139/2022, contractantul are obligația de a emite facturi electronice și de a le transmite autoritătii contractante prin sistemul național privind factura electronică RO e-factura.
Plăţile în favoarea Contractantului se vor efectua în termen de :
a) 30 de zile calendaristice de la data la care factura electronică este disponibilă spre descărcare de către Autoritatea Contractantă din sistemul RO e-factura, dacă recepția lucrarilor este anterioară acestei date;
b) 30 de zile calendaristice de la data recepției lucrarilor dacă factura electronică este disponibilă spre descărcare de către Autoritatea Contractanta din sistemul RO e-factura, la data receptiei ori anterior acestei date.
II) în cazul operatorilor economici străini:
Operatorii economici străini au opțiunea de a utiliza sistemul de facturare electronică, situație în care autoritatea contractantă are obligația de a accepta acest tip de emitere a facturii. În acest caz condițiile de plată sunt cele prezentate mai sus.
În cazul în care operatorii economici străini nu optează pentru utilizarea sistemului de facturare electronica, termenul de plată va fi:
a)  30 de zile calendaristice de la data primirii facturii de către Autoritatea Contractantă, dacă recepţia lucrarilor este anterioară datei primirii facturii;
b)  30 de zile calendaristice de la data recepţiei lucrarilor  dacă Autoritatea Contractantă a primit factura la data recepţiei ori anterior acestei date.
În cazul în care factura are elemente greşite şi/sau greşeli de calcul identificate de Autoritatea Contractantă, şisunt necesare revizuiri: se vor aplica dispozițiile O.U.G. 120/2021, plata urmând a fi realizată în baza facturii corectate.

10. Oferta tehnică si financiară
Oferta tehnică va fi intocmita într-o manieră organizată, astfel încât aceasta să asigure posibilitatea verificării în mod facil a corespondenței cu cerințele/specificațiile prevăzute în cadrul specificațiilor tehnice si va cuprinde informații relevante privind abordarea propusă de ofertant pentru execuția contractului, prin raportare la necesitățile, obiectivele și constrângerile autorității contractante
Oferta financiară va fi elaborată astfel încât aceasta să furnizeze toate informațiile necesare cu privire la  diversele condiții financiare și comerciale legate de formarea prețului ofertat (cum ar fi prețuri unitare aplicabile, exprimate în Lei, fără TVA), astfel încât să se poată proba asigurarea realizării tuturor serviciilor, cel puțin la nivelul calitativ solicitat prin specificatiile tehnice, în marja prețului ofertat.

11. Criteriul de atribuire
Criteriul de atribuire este preţul cel mai scăzut.





Prezentele specificaţii stau la baza întocmirii ofertei.
Prevederile prezentelor specificaţii sunt obligatorii pentru ofertanţi.
  Prevederile prezentelor specificaţii nu anulează obligaţiile ofertanţilor de a respecta legislaţia, normativele şi standardele specifice, aplicabile, aflate în vigoare la data prestarii serviciilor care fac obiectul prezentelor specificații.

În vederea elaborării ofertei, ofertantii pot să viziteze amplasamentul împreună cu reprezentantul achizitorului, - ing. Radu Prună din cadrul Direcției Tehnice, telefon 0232201141, fax 0232201144.



Director Tehnic
Ing Dorina PRISECARU



Întocmit,
Ing. Radu PRUNĂ

	ADRESA: Iaşi, bd.Carol I nr.11, Corpul A
TELEFON: 0232201044, 0232201141
FAX: 0232201144, 

	Cod fiscal: 4701126

